<classify> Yanga inashika nafasi ya pili kwenye msimamo wa ligi ikiwa na pointi 23 na kocha huyo amesema kusimama kwa ligi hiyo kutawapunguzia ari waliyokuwa nayo.Akizungumza na gazeti hili, Pluijm alisema wana kazi kubwa ya kufanya kuhakikisha wanaitoa Azam kileleni na kutetea ubingwa wao, hivyo haoni sababu ya kuwa na muda mrefu wa kupumzika.Tuna kazi kubwa mbili, kwanza kutetea ubingwa wetu msimu huu, lakini kingine ni kuhakikisha tunarudi kileleni kwa kuwapita Azam, hilo siyo jambo jepesi kwa kuwa wapinzani wetu nao wamejizatiti kuhakikisha wanaendelea kubaki kwenye nafasi hiyo na kutuvua ubingwa, alisema Pluijm.Kocha huyo raia wa Uholanzi, alisema anajua kipindi hicho atakuwa na kundi dogo la wachezaji ambao hawapo kwenye timu zao za taifa, lakini atatumia nafasi hiyo kuwafua ili nao waweze kuwa na mchango kwenye kikosi chake.Alisema anachotaka ni kuhakikisha kila mchezaji aliyepo Yanga anakuwa na mchango kwa timu hiyo na siyo kukaa benchi, huku wachezaji wachache wakiwa ndiyo wapambanaji na wengine kukaa benchi.Nafurahi kuona idadi kubwa ya wachezaji wangu wameitwa kwenye timu zao za taifa na hawa ambao hawajaitwa siyo kwamba wana uwezo mdogo bali nafasi zimekuwa ndogo, lakini wana uwezo mkubwa na mchango wao pia kwa Yanga ni wa kuridhisha, alisema Pluijm.Sare mbili dhidi ya Mwadui FC na Azam FC, ndiyo zilizoiengua Yanga kwenye nafasi ya uongozi na kuiacha Azam inayonolewa na Stewart Hall kuongoza ligi kwa tofauti ya pointi mbili.  <topic>: MICHEZO 